Дадоха на съд обвиняем за смърт на пътя в Сливен - 24chasa.bg
https://www.24chasa.bg/novini/article/8120193 www.24chasa.bg
28.01.2020 11:06; 24 часа онлайн
Окръжна прокуратура в Сливен предаде на съд турския гражданин Ягджъ Ю, който е обвинен за причиняване на смърт по непредпазливост, а също така и средни телесни повреди на друг мъж, както и на две жени при пътен инцидент. Пътнотранспортното произшествие настъпило на 24.12.2017 г. на път, находящ се в землището на село Баня, община Нова Загора.
От пресцентъра на прокуратурата съобщават, че по време на разследването е установено, че обвиняемият е управлявал автомобила с превишена скорост от 114 км/ч, при максимално позволена за този пътен участък от 90 км/ч. С него в колата била и жена. В един момент обвиняемият променил направлението на движение на автомобила и започнал да навлиза от дясната лента към срещуположната лента за движение. Това се дължало на превишената скорост, с която управлявал превозното средство.
В другото превозно средство се придвижвали трима души. Водачът, който бил придружаван от друг мъж (по-късно починал) и жена. Между двата автомобила настъпил челен удар.
В резултат на пътнотранспортното произшествие има един загинал и трима ранени.